Heidy Purga Teie 30.09.2025 nr 12-2/1008-1

Kultuuriminister

min@kul.ee Meie 15.10.2025 nr 2.1-11/10318-1

Austatud kultuuriminister

Tänan ettepaneku eest alustada uuesti 2023. aastal pooleli jäänud munitsipaalasutuse Narva Muuseum likvideerimise ja muuseumikogu üleandmisega sihtasutusele Narva Muuseum. Linna asutuse tegevuse lõpetamise ja muuseumikogu (tasuta) SA-le Narva Muuseum võõrandamise üle otsustamine kuulub Narva Linnavolikogu pädevusse.

Teatavasti toimuvad praegu kohaliku omavalitsuse volikogu valimised, misjärel moodustub Narva Linnavolikogu uus koosseis. Enne linnaasutuse likvideerimise ja muuseumikogu üleandmise dokumentide eelnõude linnavolikogule esitamiseks pean otstarbekaks, et dokumentide sisu on eelnevalt kooskõlastatud uue volikoguga. Olukorra selgumisel antakse Teile Narva linna edasistest sammudest kindlasti teada.

Lugupidamisega

(allkirjastatud digitaalselt)

Katri Raik

linnapea